Ir-Regolament tal-Kummissjoni (KEE) NRU 1265/69
ta’ l-1 ta’ Lulju 1969
li jistabbilixxi l-metodi għad-determinazzjoni tal-kwalità taz-zokkor mixtri għall-ħażna mill-aġenziji ta’ l-intervent
IL-KUMMISSJONI TAL-KOMUNITÀJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea;
Wara li kkunsidrat ir-Regolament tal-Kunsill Nru 1009/67/KEE [1] tat-18 ta’ Diċembru1967 dwar l-organizzazzjoni komuni tas-suq fiż-żokkor, kif emendat bir-Regolament (KEE) Nru 2100/68 [2], u b’mod partikolari l-Artikolu 9(8) tiegħu;
Billi ir-Regolament tal-Kummissjoni (KEE) Nru 782/68 [3] tas-26 ta’ Ġunju 1968 li jistabbilixxi r-regoli dettaljati għall-applikazzjoni għax-xiri għall-ħażna taz-zokkor mill-aġenzji ta’ l-intervent stabbilixxa karatteristiċi differenti ta’ kwalità għaz-zokkor abjad u z-zokkor mhux raffinat; billi, sabiex jipprevjeni lill-Istati Membri milli japplikaw metodi differenti ta’ determinazzjoni ta’ dawk il-karatteristiċi ta’ kwalità, huwa meħtieġ li jkunu pprovduti regoli uniformi fuq livell Komunitàrju;
Billi l-metodi ta’ analiżi ġeneralment aċċettati għandhom jintużaw għal dawn ir-regoli;
Billi l-metodi f’dan il-każ għandhom ikunu applikabbli għax-xiri tal-ħażna mill-aġenziji ta’ l-intervent mid-data tad-dħul fis-seħħ tar-Regolament Nru 1009/67/KEE peress, fin-nuqqas ta’ metodi bħal dawn, xi kuntratti ġew konklużi fuq bażi kondizzjonali;
Billi l-miżuri li jemm provvediment dwarhom f’dan ir-Regolament huma konformi mal-Opinjoni tal-Kumitat ta’ Ġestjoni għaz-Zokkor;
ADOTTAT DAN IR-REGOLAMENT:
Artikolu 1
Il-metodi għad-determinazzjoni tal-karatteristiċi ta’ kwalità taz-zokkor, riferiti fir-Regolament (KEE) Nru 782/68, huma hawnhekk stabbiliti kif elenkati fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għaz-zokkor mixtri għall-ħażna mill-aġenziji ta’ l-intervent għandu jkun japplika b’effett mill-1 ta’ Lulju 1968.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Lulju 1969.